pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผย ครม. ไม่เลื่อนวันหยุดราชการประจำเดือนพฤษภาคม 2563
วันอังคารที่ 28 เมษายน 2563
นายกรัฐมนตรีเผย ครม. ไม่เลื่อนวันหยุดราชการประจําเดือนพฤษภาคม 2563
นายกรัฐมนตรีเผย คณะรัฐมนตรีมีมติไม่เลื่อนวันหยุดราชการประจําเดือนพฤษภาคม 2563
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรีเกี่ยวกับการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยไม่เลื่อนวันหยุดราชการประจําเดือนพฤษภาคม 2563 ดังนี้
นายกรัฐมนตรีรายงานถึงผลการประชุมคณะรัฐมนตรีว่าจะไม่มีการเลื่อนวันหยุดราชการประจําเดือนพฤษภาคม 2563 ให้เป็นวันหยุดของรัฐวิสาหกิจหรือวันหยุดแรงงาน ตามปกติ แต่ขอให้เพิ่มความเข้มงวดของมาตรการ Social Distancing เพื่อลดการแพร่ระบาดของเชื้อไวรัสโควิด-19 นอกจากนี้ ให้มีการขยายระยะเวลางดเดินทางเข้า – ออก ทั้งทางบก ทางเรือ และทางอากาศ ของประเทศไทยเป็นการชั่วคราว จนถึงวันที่ 31 พ.ค. 63 เนื่องจากสายการบินในหลายประเทศก็หยุดให้บริการ เหลือเพียงการขนส่งสินค้า และการนําคนไทยกลับจากต่างประเทศ รวมถึง ยังคงมาตรการเคอร์ฟิวในช่วงเวลาเดิม คือ 22.00 น. - 04.00 น. รวมถึงมาตรการงดหรือชะลอการเดินทางข้ามจังหวัด เพื่อลดการแพร่ระบาด อย่างไรก็ตาม ประชาชนยังคงต้องระมัดระวังการทํากิจกรรมในพื้นที่ที่มีความแออัด เช่น กิจกรรมทางศาสนา เพื่อสุขภาพของตนเองและครอบครัว
นายกรัฐมนตรี ยังย้ําว่า จะผ่อนปรนมาตรการ แบ่งออกเป็นระยะ แบบค่อยเป็นค่อยไป โดยพิจารณาจากความเสี่ยงของกิจกรรมจากน้อยไปมาก มีมาตรการคู่มือในการตรวจสอบประเมินผล ตามมาตรการสาธารณสุขในพื้นที่เหล่านั้น นอกจากนี้ สถานประกอบการยังเตรียมมาตรการของตนเพิ่มเติม เพื่อสร้างความมั่นใจให้แก่ประชาชนว่าสถานที่นั้นปลอดจากเชื้อไวรัสโควิด-19 เป็น COVID-19 Free เช่น เจ้าหน้าที่พนักงานผ่านการตรวจหาโรคก่อนเปิดให้บริการ ในระดับท้องถิ่นให้ขึ้นอยู่กับกระทรวงมหาดไทย โดยระมัดระวังไม่ให้มีการแพร่ระบาดของเชื้อไวรัสโควิด-19 เพิ่มมากขึ้น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เอกอัครราชทูตสหราชอาณาจักรประจำประเทศไทย เข้าเยี่ยมคาราวะรองนายกรัฐมนตรี
วันจันทร์ที่ 31 ตุลาคม 2559
เอกอัครราชทูตสหราชอาณาจักรประจําประเทศไทย เข้าเยี่ยมคาราวะรองนายกรัฐมนตรี
วันนี้(29 ก.ย. 2559) เวลา 9.00 น. นายไบรอัน จอห์น เดวิดสัน เอกอัครราชทูตสหราชอาณาจักรประจําประเทศไทย เข้าเยี่ยมคาราวะ พลอากาศเอก ประจิน จั่นตอง รองนายกรัฐมนตรี เนื่องในโอกาสรับตําแหน่งเอกอัครราชทูตฯ สรุปสาระสําคัญดังนี้
รองนายกรัฐมนตรีและเอกอัครราชทูตฯ หารือในเรื่องความร่วมมือด้านการศึกษาและวิทยาศาสตร์เทคโนโลยีระหว่างทั้งสองประเทศ โดยรัฐมนตรีว่าการกระทรวงวิทยาศาสตร์ฯ ได้เดินทางเยือนสหราชอาณาจักรแล้ว ในช่วงกลางเดือนกันยายนที่ผ่านมา และรัฐมนตรีช่วยว่าการกระทรวงศึกษาธิการ จะไปเยือนสหราชอาณาจักร ในช่วงปลายเดือนตุลาคมนี้ นอกจากนั้น ขณะนี้ไทยและสหราชอาณาจักรยังความร่วมมือภายใต้กองทุนนิวตัน (Newton Fund) ซึ่งเป็นความร่วมมือด้านการวิจัยและนวัตกรรมของทั้งสองประเทศ ในด้านการศึกษา รองนายกรัฐมนตรีกล่าวว่า รัฐบาลไทยกําลังส่งเสริมให้นักเรียนและนักศึกษาของไทยมีทักษะทางด้านภาษาอังกฤษเพิ่มมากขึ้น ขณะที่เอกอัครราชทูตฯ มองว่าการเพิ่มทักษะทางด้านภาอังกฤษจะทําให้เพิ่มความได้เปรียบทางการแข่งขันของแรงงานไทยในอนาคตได้
เอกอัครราชทูตฯกล่าวชื่นชมนโยบาย Thailand 4.0 ของรัฐบาล ที่มีจุดมุ่งหมายให้เศรษฐกิจไทยขับเคลื่อนด้วยนวัตกรรม เอกอัครราชทูตฯเชื่อว่านโยบายดังกล่าวจะช่วยสร้างความแข็งแกร่งให้เศรษฐกิจของไทยได้ สหราชอาณาจักรยังพร้อมแลกเปลี่ยนความร่วมมือและสนับสนุนเทคโนโลยีและนวัตกรรมซึ่งสหราชอาณาจักรมีความเชี่ยวชาญให้ไทยบรรลุเป้าหมายตามนโยบายดังกล่าวด้วย นอกจากนี้ เอกอัครราชทูตฯได้แสดงความสนใจในโครงการที่ไทยจะพัฒนาจังหวัดภูเก็ตให้เป็น Smart City พร้อมเชื่อมั่นว่าความเชี่ยวชาญของสหราชอาณาจักรในเรื่องการสร้างความปลอดภัยให้ผู้ที่อยู่อาศัยในเมือง(Safe City)และการพัฒนาระบบการสื่อสารโทรคมนาคม สหราชอาณาจักรจะสามารถเข้ามามีส่วนร่วมในโครงการดังกล่าวได้
รัฐบาลไทย-ข่าวทำเนียบรัฐบาล-กรุงไทยประกาศผล Krungthai Young Enterprise Awards 15th มูลค่ารางวัลกว่า 3 ล้านบาท
วันพุธที่ 22 พฤศจิกายน 2560
กรุงไทยประกาศผล Krungthai Young Enterprise Awards 15th มูลค่ารางวัลกว่า 3 ล้านบาท
ประธานกรรมการ ธ.กรุงไทย เป็นประธานงานประกาศผลการประกวดโครงการ Krungthai Young Enterprise Awards 15th ซึ่งประเภท Best Startup Project : I do : ซึ่งต้องมี Portotype เตรียมเข้าสู่ตลาดหรืออยู่ระหว่างทดลองตลาดไม่เกิน 2 ปี ผู้ชนะเลิศ ได้แก่ ทีม Inno Waste
ดร.สมชัย สัจจพงษ์ ประธานกรรมการธนาคารกรุงไทย เป็นประธานในงานประกาศผลการประกวดโครงการ Krungthai Young Enterprise Awards 15th ซึ่งประเภท Best Startup Project : I do : ซึ่งต้องมี Portotype เตรียมเข้าสู่ตลาดหรืออยู่ระหว่างทดลองตลาดไม่เกิน 2 ปี ผู้ชนะเลิศ ได้แก่ ทีม Inno Waste เครื่องแปรรูปเศษอาหารเป็นดินคุณภาพ และประเภท Best Startup Idea ซึ่งเป็นการเสนอแนวคิดในการทําธุรกิจ ผู้ชนะเลิศ ได้แก่ ทีม MEDINEY เป็นการทําBooking Platform ในการจองใช้บริการของโรงพยาบาลและคลินิก นอกจากนี้ยังมีรางวัลอื่นๆ อีก 6 รางวัล รวมมูลค่ารางวัลกว่า 3,000,000บาท เมื่อวันที่ 22 พฤศจิกายน 2560 ณ ธนาคารกรุงไทย อาคารสํานักงานใหญ่
การประกวดโครงการ Krungthai Young Enterprise Awards 15th จัดขึ้นภายใต้แนวคิด KTB Startup มุ่งมั่นส่งเสริมให้คนรุ่นใหม่เป็นนักธุรกิจ และมีส่วนร่วมในการพัฒนาคน สร้างงาน สร้างรายได้ สร้างการเติบโตอย่างยั่งยืนแก่เศรษฐกิจของประเทศ โดยมีผู้เข้าประกวดทั้งสิ้น 608 ทีม ซึ่งนอกจากเงินรางวัล โล่รางวัล และเกียรติบัตรแล้วยังได้เข้าอบรมเพื่อเสริมสร้างทักษะ ด้านการลงทุนและด้านการตลาด เพื่อนําความรู้ และประสบการณ์ที่ได้ไปต่อแผนธุรกิจและดําเนินธุกิจให้ก้าวหน้าต่อไป
ฝ่ายสื่อสารองค์กรและภาพลักษณ์ ธนาคารกรุงไทย
โทร.0-2208-4174-8
รัฐบาลไทย-ข่าวทำเนียบรัฐบาล-รองนรม. พลเอก ประวิตร ฯ ขอประชาชนเชื่อมั่นการแก้ไขปัญหา และการขับเคลื่อนนโยบายของรัฐบาล  แนะผู้ได้รับบัตรสวัสดิการแห่งรัฐ ใช้เงินเพื่อการดำรงชีพอย่างเหมาะสม
วันเสาร์ที่ 7 กันยายน 2562
รองนรม. พลเอก ประวิตร ฯ ขอประชาชนเชื่อมั่นการแก้ไขปัญหา และการขับเคลื่อนนโยบายของรัฐบาล  แนะผู้ได้รับบัตรสวัสดิการแห่งรัฐ ใช้เงินเพื่อการดํารงชีพอย่างเหมาะสม
รองนรม. พลเอก ประวิตร ฯ ขอประชาชนเชื่อมั่นการแก้ไขปัญหา และการขับเคลื่อนนโยบายของรัฐบาล  แนะผู้ได้รับบัตรสวัสดิการแห่งรัฐ ใช้เงินเพื่อการดํารงชีพอย่างเหมาะสม
วันนี้ (‪7 กันยายน 2562‬) ‪เวลา 15.00 น.‬ ณ สํานักจัดการทรัพยากรป่าไม้ที่ 7 (ขอนแก่น) พลเอก ประวิตร วงษ์สุวรรณ รองนายกรัฐมนตรีรับฟังรายงานการดําเนินงานโครงการตามนโยบายแห่งรัฐบาลของจังหวัดขอนแก่น ติดตามโครงการสวนป่าประชารัฐ พร้อมมอบหนังสือแสดงโครงการป่าชุมชน มอบเอกสารสิทธิการเข้าทําประโยชน์ในเขตปฏิรูปที่ดิน สปก. 4-01  มอบบัตรสวัสดิการแห่งรัฐ และมอบถุงยังชีพให้ผู้แทนมารดาเลี้ยงดูเด็กแรกเกิด
จากนั้น รองนายกรัฐมนตรีกล่าวแสดงความห่วงใยพี่น้องประชาชนที่ได้รับผลกระทบจากพายุ พร้อมกล่าวให้กําลังใจเจ้าหน้าที่ผู้ปฏิบัติงาน ขอให้ทุ่มเทกําลังใจและกําลังกายช่วยเหลือประชาชน สําหรับประชาชนที่ได้รับบัตรสวัสดิการแห่งรัฐ ก็ขอให้นําเงินไปใช้ให้เกิดประโยชน์ในการดํารงชีพอย่างเหมาะสม พร้อมฝากให้ทุกคนช่วยกันดูแลรักษาป่าไม้ เพิ่มพื้นที่สีเขียว สร้างความสมดุลทางธรรมชาติและสิ่งแวดล้อมที่ดีต่อชุมชน เพื่อคนในชุมชนจะได้ใช้เป็นสถานที่พักผ่อนหย่อนใจ และศูนย์การเรียนรู้
ในตอนท้ายรองนายกรัฐมนตรียังกล่าวขอให้ประชาชนเชื่อมั่นในการแก้ไขปัญหา รวมทั้งการขับเคลื่อนนโยบายต่างๆ ของรัฐบาลเพราะมุ่งหวังให้เกิดประโยชน์ต่อประชาชน และประเทศชาติอย่างแท้จริง  ซึ่งสิ่งสําคัญคือ ทุกภาคส่วนจะต้องมีความรัก ความสามัคคี ปรองดองกัน ร่วมกันขับเคลื่อนประเทศไทยไปข้างหน้าอย่างยั่งยืน และเพื่อความกินดีอยู่ดีของคนไทยทุกคน
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดีกสร. ย้ำใช้ GLP/TLS เพิ่มโอกาสทางค้าผู้ประกอบการ
วันเสาร์ที่ 2 มีนาคม 2562
อธิบดีกสร. ย้ําใช้ GLP/TLS เพิ่มโอกาสทางค้าผู้ประกอบการ
อธิบดีกรมสวัสดิการและคุ้มครองแรงงาน ร่วมเสวนาในงานที่มีคุณค่าสําหรับธุรกิจในห่วงโซ่อุปทาน  ที่ยั่งยืน ย้ําใช้หลักการ GLP TLS พัฒนาด้านแรงงานสู่มาตรฐานสากล ส่งเสริมคุณภาพชีวิตแรงงาน เพิ่มโอกาสทางการค้าแก่ผู้ประกอบการ
เมื่อวันที่ 28 กุมภาพันธ์ 2562 เวลา 11.00 น. นายวิวัฒน์ ตังหงส์ อธิบดีกรมสวัสดิการและคุ้มครองแรงงาน ร่วมเสวนาในหัวข้อ Socially responsible labour practies in global supply chain : Opportunities and challenges (แนวปฏิบัติด้านแรงงานที่รับผิดชอบต่อสังคมในห่วงโซ่อุปทานโลก : โอกาสและความท้าทาย) ร่วมกับ Mr. Charles Bodwell ผู้แทนจาก ILO Mr. Phillipp Dupuis ผู้แทนจาก EU นายอุกฤษณ์ กาญจนเกตุ ผู้แทนสภาองค์การนายจ้างแห่งประเทศไทย และนายสาวิทย์ แก้วหวาน ผู้แทนสมาพันธ์แรงงานรัฐวิสาหกิจสัมพันธ์ ซึ่งจัดโดยองค์การแรงงานระหว่างประเทศ (ILO) ณ โรงแรม อิสติน แกรนด์ สาทร กรุงเทพฯ ทั้งนี้ อธิบดีกสร. ได้เสวนาในประเด็น "สถานะของประเทศไทยในฐานะประเทศผู้จัดหาในห่วงโซ่อุปทานทั่วโลกคืออะไรและรัฐบาลให้การสนับสนุน บริษัทต่าง ๆ ในการปรับปรุงการดําเนินธุรกิจที่รับผิดชอบ โดยกล่าวว่า ปัจจุบันเวทีการค้าโลกได้มีการนําประเด็นเรื่องการดูแลสิทธิประโยชน์ของแรงงานและการบริหารจัดการแรงงานที่ดีมาเป็นเครื่องชี้วัดความโปร่งใสของผู้ประกอบการโดยเฉพาะผู้ประกอบการระหว่างประเทศ รัฐบาลได้ดําเนินการในการปรับปรุงแก้ไขกฎหมายเพื่อให้สอดคล้องกับมาตรฐานแรงงานสากลมาอย่างต่อเนื่อง ทั้งในเรื่องของ พ.ร.บ. คุ้มครองแรงงาน พ.ร.บ.แรงงานสัมพันธ์ และความปลอดภัยในการทํางาน
นายวิวัฒน์ กล่าวต่อว่า ควบคู่ไปกับการปรับปรุงแก้ไขกฎหมายข้างต้น กระทรวงแรงงานยังได้นําหลักการของแนวปฏิบัติการใช้แรงงานที่ดี (GLP) และมาตรฐานแรงงานไทย (TLS 8001-2010) มาส่งเสริมให้สถานประกอบกิจการนําไปใช้พัฒนาด้านแรงงานเนื่องจากหลักการดังกล่าวเป็นไปตามมาตรฐานสากล อีกทั้ง เป็นการแสดงให้ผู้ค้าและผู้บริโภคทั้งในและต่างประเทศได้รับรู้ว่าประเทศไทยให้ความสําคัญในเรื่องความรับผิดชอบทางสังคมด้านแรงงานของผู้ประกอบการไทยตลอดจนห่วงโซ่อุปทานอีกทางหนึ่งด้วย ซึ่งจากการดําเนินการที่ผ่านมาเชื่อมั่นว่ากระทรวงแรงงานได้ดําเนินการมาถูกทางแล้ว และยังคงต้องมุ่งมั่นเดินหน้าพัฒนาต่อไปอย่างไม่สิ้นสุด ทั้งนี้ เพื่อให้แรงงานมีคุณภาพชีวิตที่ดีและเพิ่มขีดความสามารถทางการค้าให้ผู้ประกอบการอีกทางหนึ่งด้วย
รัฐบาลไทย-ข่าวทำเนียบรัฐบาล-อนุทิน รับมอบหน้ากากอนามัย 2 แสนชิ้นให้กับบุคลากรทางการแพทย์และอสม.
วันศุกร์ที่ 19 มิถุนายน 2563
อนุทิน รับมอบหน้ากากอนามัย 2 แสนชิ้นให้กับบุคลากรทางการแพทย์และอสม.
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมโรงงานผลิตหน้ากากอนามัย พร้อมรับมอบหน้ากากอนามัย 2 แสนชิ้น สนับสนุนภารกิจป้องกันการแพร่ระบาดโรคติดเชื้อไวรัสโคโรนา 2019
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมโรงงานผลิตหน้ากากอนามัย พร้อมรับมอบหน้ากากอนามัย 2 แสนชิ้น สนับสนุนภารกิจป้องกันการแพร่ระบาดโรคติดเชื้อไวรัสโคโรนา 2019
บ่ายวันนี้ (19 มิถุนายน 2563) ที่บริษัท พีเอกซ์สเตอร์ จํากัด จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข เยี่ยมชมโรงงานผลิตหน้ากากอนามัย พร้อมรับมอบหน้ากากอนามัย 2 แสนชิ้น เพื่อสนับสนุนการทํางานของบุคลากรทางการแพทย์และสาธารณสุข ในสถานการณ์โรคติดเชื้อไวรัสโคโรนา 2019 โดยมีนางกนกลักษณ์ นงนุช ประธานกรรมการบริหาร นายพลพงศ์ รัตนวิชช์ กรรมการผู้จัดการและผู้บริหารระดับสูง ให้การต้อนรับ
นายอนุทินกล่าวว่าขอบคุณในน้ําใจและความตั้งใจของบริษัทฯ ในการผลิตหน้ากากอนามัยที่มีคุณภาพ ให้กับภาครัฐและบุคลากรทางการแพทย์ รวมถึงประชาชนทั่วไปให้เข้าถึงได้มากขึ้น หน้ากากอนามัยที่ได้รับ 2 แสนชิ้นในวันนี้ กระทรวงสาธารณสุขจะกระจายให้กับบุคลากรทางการแพทย์ อสม. และประชาชน ซึ่งหน้าที่สําคัญของกระทรวงสาธารณสุขคือ การดูแล รักษา ป้องกันให้คนไทยปลอดภัย รวมถึงป้องกันไม่ให้มีการติดเชื้อในแพทย์ พยาบาล บุคลากรสาธารณสุขทุกคน ดังนั้น ความร่วมมือของหน่วยงานทั้งภาครัฐและเอกชนมีความสําคัญที่จะช่วยสนับสนุนภารกิจการหยุดการแพร่ระบาดโรคโควิด 19 ได้
ทั้งนี้ ได้เยี่ยมชมการผลิตหน้ากากอนามัย ด้วยเครื่องจักรทันสมัย มีกําลังการผลิต 2 แสนชิ้นต่อวัน สามารถกรองแบคทีเรียขนาดเฉลี่ย 2.8 ไมครอนได้ถึง99%และผ่านการรับรองมาตรฐานจากสํานักงานคณะกรรมการอาหารและยา
************************************ 19 มิถุนายน 2563
*********************************
รัฐบาลไทย-ข่าวทำเนียบรัฐบาล-เทคโนโลยีมาตรวิทยาสนับสนุนเครื่องมือทางการแพทย์ต้านโควิด-19
วันอาทิตย์ที่ 7 มิถุนายน 2563
เทคโนโลยีมาตรวิทยาสนับสนุนเครื่องมือทางการแพทย์ต้านโควิด-19
เทคโนโลยีมาตรวิทยาสนับสนุนเครื่องมือทางการแพทย์ต้านโควิด-19
เนื่องจากปัจจุบันได้เกิดการแพร่ระบาดของเชื้อไวรัสโคโรนา 2019 (COVID-19) ทําให้มีผู้ที่ติดเชื้อไปทั่วโลก ซึ่งนอกจากผู้ป่วยติดเชื้อที่เข้ารับการรักษาตามโรงพยาบาลแล้ว ยังมีกลุ่มเสี่ยงที่เป็นบุคลากรทางการแพทย์ พยาบาล ตลอดจนเจ้าหน้าที่ในโรงพยาบาล ที่มีความเสี่ยงติดเชื้อที่เกิดจากการรักษาพยาบาลผู้ป่วยได้เช่นกัน
เมื่อวันที่ 12 พฤษภาคม 2563 สถาบันมาตรวิทยาแห่งชาติ (มว.) ในฐานะที่เป็นหน่วยงานของรัฐ ภายใต้กระทรวงการอุดมศึกษา วิทยาศาสตร์ วิจัยและนวัตกรรม (อว.) มีความตระหนักอย่างยิ่งถึงปัญหาดังกล่าว จึงได้ร่วมมือกับโรงพยาบาลธรรมศาสตร์เฉลิมพระเกียรติ ในการประดิษฐ์อุปกรณ์ด้วยเทคโนโลยีมาตรวิทยาที่ได้ทําการวัดอย่างแม่นยําในห้องปฏิบัติการของสถาบันที่มีการยอมรับในระดับสากล เพื่อช่วยสนับสนุนทางการแพทย์จํานวน 3 รายการ ซึ่งประกอบไปด้วย รายการที่ 1 เครื่องฆ่าเชื้อในห้องผู้ป่วยโรงพยาบาลภาคสนาม มี 2 แบบด้วยกัน ทั้งแบบธรรมดาที่ประกอบด้วยหลอดยูวีซีรอบตัวในแนวตั้ง สําหรับฉายฆ่าเชื้อในห้อง และแบบมีปีกที่สามารถกางได้ ประกอบด้วยหลอดยูวีซีวางเป็นแนวตั้ง 4 หลอด และแนวนอน 4 หลอด ซึ่งเป็นเครื่องฆ่าเชื้อที่ใช้ในห้องภาคสนามที่กว้างขึ้น แต่จะใช้ในพื้นที่เจาะจง เฉพาะจุด เช่นบริเวณเตียงผู้ป่วย เป็นต้น รายการที่ 2 เครื่องฆ่าเชื้อในรถพยาบาล จํานวน 2 เครื่อง เป็นการนําแนวคิดในการนําแสงยูวีซีมาใช้ฆ่าเชื้อ เพื่อให้เกิดความมั่นใจว่าในรถพยาบาลมีความปลอดภัย ซึ่งอุปกรณ์ดังกล่าวได้รับการทดสอบแล้วว่ามีความเข้มของแสงเหมาะสมกับขนาดในรถพยาบาล ทําให้สามารถฆ่าเชื้อได้อย่างทั่วถึง อีกทั้งยังสามารถนําไปปรับใช้กับห้องอื่น ๆ ได้ เช่นในห้องน้ํา หรือห้องพยาบาลที่เป็นห้องขนาดเล็กได้อีกด้วย และรายการที่ 3 เครื่องฆ่าเชื้อด้วยรังสียูวีซี ที่ดัดแปลงมาจากไมโครเวฟที่ใช้แล้ว จํานวน 15 เครื่อง มีการนําหลอดไฟฆ่าเชื้อโรค (Germicidal Lamp) มาใช้กับอุปกรณ์ชิ้นนี้ ซึ่งอุปกรณ์ทั้งหมดนี้ ได้มีการทดสอบความปลอดภัยด้านไฟฟ้า ตามมาตรฐานสากล
ในโอกาสนี้ นายอนุสรณ์ ทนหมื่นไวย รองผู้อํานวยการ และ ร.ท.อุทัย นรนิ่ม ผู้ช่วยผู้อํานวยการ พร้อมด้วยผู้บริหาร นักมาตรวิทยา และพนักงาน ได้ร่วมกันส่งมอบอุปกรณ์ในการป้องกันบุคลากรทางการแพทย์จากโรคติดเชื้อไวรัสโคโรนา 2019 (COVID-19) ด้วยเทคโนโลยีมาตรวิทยา ดังกล่าว ให้กับ รศ.นพ.พฤหัส ต่ออุดม ผู้อํานวยการ โรงพยาบาลธรรมศาสตร์เฉลิมพระเกียรติ และผศ.นพ.ปรีดิ์ นิมมานนิตย์ ผู้ช่วยรองผู้อํานวยการ ฝ่ายการคลัง โรงพยาบาลธรรมศาสตร์เฉลิมพระเกียรติ ซึ่งทําให้บุคลากรทางการแพทย์เกิดความเชื่อถือในเครื่องมือทางการแพทย์และมีความปลอดภัยในการปฏิบัติงานตรงตามวัตถุประสงค์ที่ทั้ง 2 หน่วยงานร่วมมือกัน รวมทั้งยังเป็นกําลังส่วนหนึ่งในการบรรเทาผลกระทบจากโควิด-19 และช่วยลดความเสี่ยงในการติดเชื้อของบุคลากรทางการแพทย์ที่เป็นกําลังสําคัญในการต่อสู้แก้ปัญหาในขณะนี้ ณ บริเวณโถง ชั้น 1 อาคาร ม.ร.ว. สุวพรรณ สนิทวงศ์ โรงพยาบาลธรรมศาสตร์เฉลิมพระเกียรติ อ.คลองหลวง จ.ปทุมธานี
ข้อมูลข่าวโดย : สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-“บิ๊กอู๋” เสนอ คสช.ผ่อนปรนแรงงานต่างด้าวพิสูจน์สัญชาติอีก 6 เดือนถึง 30 มิ.ย.61
วันศุกร์ที่ 29 ธันวาคม 2560
“บิ๊กอู๋” เสนอ คสช.ผ่อนปรนแรงงานต่างด้าวพิสูจน์สัญชาติอีก 6 เดือนถึง 30 มิ.ย.61
รมว.แรงงาน เผย เสนอ คสช.ผ่อนปรนพิสูจน์สัญชาติแรงงานต่างด้าวออกไปอีก 6 เดือน จนถึง 30 มิถุนายน 2561 มีผลครอบคลุมแรงงาน 3 กลุ่ม ทั้งกลุ่มบัตรชมพู ประมงและแปรรูปสัตว์น้ํา และกลุ่มจับคู่ความสัมพันธ์นายจ้าง - ลูกจ้าง
พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน แถลงข่าวต่อสื่อมวลชน ประเด็นการผ่อนปรนการพิสูจน์สัญชาติแรงงานต่างด้าว ณ ห้องประสงค์ รณะนันทน์ ชั้น 5 อาคารกระทรวงแรงงานว่า การจัดระเบียบแรงงานต่างด้าวเป็นนโยบายที่สําคัญของรัฐบาล เพื่อให้แรงงานผิดกฎหมายได้เข้าสู่ระบบที่ถูกต้อง ซึ่งมีแรงงานต่างด้าวทั้งหมดประมาณ 2 ล้านคน ในจํานวนนี้ยังมีแรงงานต่างด้าวที่ต้องดําเนินการพิสูจน์สัญชาติอีก 7-8 แสนคน ทั้งนี้ ที่ผ่านมารัฐบาลได้เดินหน้าแก้ไขปัญหาแรงงานต่างด้าวอย่างต่อเนื่องมาโดยตลอด เพื่อให้สามารถดําเนินการขึ้นทะเบียนแรงงานให้แล้วเสร็จภายในวันที่ 31 ธันวาคมนี้แต่เนื่องจากมีแรงงานต่างด้าวจํานวนมาก ทําให้กระบวนการพิสูจน์สัญชาติล่าช้า ไม่สามารถดําเนินการให้แล้วเสร็จได้ทันตามกรอบเวลาที่กําหนด
พล.ต.อ.อดุลย์ฯ กล่าวต่อว่า กระทรวงแรงงาน เป็นหน่วยงานหลักในการบริหารจัดการแรงงาน
ต่างด้าว จึงเตรียมเสนอที่ประชุมคณะรักษาความสงบแห่งชาติ (คสช.) ออกมาตรา 44 ขยายเวลาการพิสูจน์สัญชาติออกไปอีก 6 เดือน จนถึงวันที่ 30 มิถุนายน 2561 พล.ต.อ.อดุลย์ฯ ยังกล่าวต่อว่า การขยายเวลาดังกล่าวจะให้มีผลครอบคลุมไปถึงแรงงานต่างด้าวทุกกลุ่ม ทั้งกลุ่มบัตรสีชมพู กลุ่มประมงและแปรรูปสัตว์น้ํา และกลุ่มที่ผ่านการคัดกรองความสัมพันธ์นายจ้าง - ลูกจ้าง (ใบจับคู่) ส่วนความคืบหน้าเรื่องการแก้ไขร่าง พ.ร.ก.การบริหารจัดการการทํางานของคนต่างด้าว (ฉบับที่...) พ.ศ... นั้น ขณะนี้อยู่ระหว่างการพิจารณาแก้ไขในรายละเอียด เพื่อให้มีความรอบคอบรัดกุมมากยิ่งขึ้น
ทั้งนี้ เมื่อสิ้นสุดระยะเวลาการผ่อนปรนในวันที่ 1 กรกฎาคม 2561 แล้ว การบริหารจัดการการทํางานของคนต่างด้าวในประเทศจะเป็นไปตามแนวทางที่ พ.ร.ก.การบริหารจัดการการทํางานของคนต่างด้าว พ.ศ.2560 กําหนดไว้ต่อไป
-----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
ปริยรณ พรหมสาขา ณ สกลนคร – ภาพ/
29 ธันวาคม 2560
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ เป็นประธานเปิดงาน “International Girls in ICT Day”
วันจันทร์ที่ 30 เมษายน 2561
ผู้ช่วยปลัดกระทรวงดิจิทัลฯ เป็นประธานเปิดงาน “International Girls in ICT Day”
ผู้ช่วยปลัดกระทรวงดิจิทัลฯ
นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานเฉลิมฉลองวัน “International Girls in ICT Day” และโครงการฝึกอบรมเยาวชนและผู้หญิง ภายใต้หัวข้อ “Agritech Using ICTs” โดยการจัดกิจกรรมฯ ดังกล่าว เป็นความร่วมมือระหว่างกระทรวงดิจิทัลเพื่อเศรษฐกิจและสังคม สหภาพโทรคมนาคมระหว่างประเทศ (ITU) องค์การการศึกษาวิทยาศาสตร์และวัฒนธรรมแห่งสหประชาชาติ (ยูเนสโก) องค์การอาหารและการเกษตรแห่งสหประชาชาติ (FAO) และหน่วยงานพันธมิตร ทั้งนี้ นายขจิตฯ ได้กล่าวถึงความสําคัญของ ICT ในชีวิตประจําวัน ซึ่งเปรียบเสมือนฟันเฟืองสําคัญในการขับเคลื่อนภาคเศรษฐกิจและภาคอุตสาหกรรมต่างๆ โดยเฉพาะอย่างยิ่งด้านการเกษตรกรรม รวมไปถึงการส่งเสริมความรู้ด้าน ICT ในกลุ่มผู้หญิง เพื่อให้สามารถนําไปประกอบอาชีพได้ ซึ่งมีเยาวชนและผู้หญิงจากสถาบันการศึกษาหลายแห่งเข้าร่วมกิจกรรมครั้งนี้รวมกว่า 60 คน นอกจากนั้น ITU จะมีโครงการจัดฝึกอบรมเยาวชนและผู้หญิง ภายใต้หัวข้อ “บทบาทของเทคโนโลยีดิจิทัลในการเกษตรกรรม” ขึ้นอีกครั้ง ในช่วงเดือนพฤษภาคมและตุลาคม 2561 เมื่อวันที่ 26 เมษายน 2561 ณ สํานักงานยูเนสโก ถนนสุขุมวิท เขตคลองเตย กรุงเทพฯ
**********************
รัฐบาลไทย-ข่าวทำเนียบรัฐบาล-รัฐบาลมุ่งสร้างความเข้มแข็งเศรษฐกิจท้องถิ่น เชื่อมั่นช่วยเสริมฐานรากเศรษฐกิจไทยให้รุดหน้า พร้อมเดินหน้าพัฒนาสู่สากล (Local to Global)
วันศุกร์ที่ 26 พฤษภาคม 2560
รัฐบาลมุ่งสร้างความเข้มแข็งเศรษฐกิจท้องถิ่น เชื่อมั่นช่วยเสริมฐานรากเศรษฐกิจไทยให้รุดหน้า พร้อมเดินหน้าพัฒนาสู่สากล (Local to Global)
รัฐบาลมุ่งสร้างความเข้มแข็งเศรษฐกิจท้องถิ่น เชื่อมั่นช่วยเสริมฐานรากเศรษฐกิจไทยให้รุดหน้า พร้อมเดินหน้าพัฒนาสู่สากล (Local to Global)
วันนี้ (26 พ.ค.60) เวลา 09.00 น. นายสมคิด จาตุศรีพิทักษ์ รองนายกรัฐมนตรี กล่าวปาฐกถาพิเศษ เรื่อง “กระทรวงพาณิชย์กับการสร้างความเข้มแข็งเศรษฐกิจท้องถิ่น Local Economy 4.0” ณ อาคารอิมแพค เอ็กซิบิชั่น เมืองทองธานี โดยกล่าวถึงการให้ความสําคัญกับการสร้างความแข็งแรงของเศรษฐกิจฐานราก ในการส่งเสริมและสนับสนุนการยกระดับความสามารถในการแข่งขันของระบบเศรษฐกิจท้องถิ่น (Local Economy) ให้ประชาชนมีรายได้และกระตุ้นเศรษฐกิจในภูมิภาค สร้างฐานเศรษฐกิจและสังคมภายในประเทศให้เติบโตอย่างเข้มแข็ง มีความมั่นคงและยั่งยืน โดยเชื่อมั่นว่าการสร้างฐานรากเศรษฐกิจจากท้องถิ่นจะช่วยเศรษฐกิจไทยให้รุดหน้า พร้อมเดินหน้าพัฒนาเศรษฐกิจในประเทศ
โดยในปี 2560 ได้ดําเนินงานแบบบูรณาการระหว่างหน่วยงานที่เกี่ยวข้อง มุ่งเน้นการขับเคลื่อนประเทศผ่านโครงการต่าง ๆ เช่น
1) การพัฒนาตลาดในรูปแบบของตลาดต้องชม ซึ่งปัจจุบันมีอยู่ 100 แห่งทั่วประเทศ และวางเป้าหมายดําเนินการให้ครบ 200 แห่ง ในปี 2561
2) การนําร่องตลาดกลางสินค้าเฉพาะอย่าง เช่น ตลาดผลไม้ ตลาดประมง เพื่อเชื่อมโยงกับการท่องเที่ยว
3) การตั้งตลาดกลางข้าวสารในการจําหน่ายข่าวสารและดึงดูดผู้ซื้อจากที่ต่าง ๆ
4) การพัฒนาการค้าชายแดน
5) การดําเนินโครงการ MOC Biz Club ซึ่งเป็นมาตรการสนับสนุนและส่งเสริมต่อยอด SMEs ควบคู่ไปกับการพัฒนาองค์ความรู้ต่าง ๆ ทั้งนี้ เพื่อสร้างโอกาสเศรษฐกิจชุมชน หนุนให้เกิดการรวมกลุ่มเครือข่ายพันธมิตรทางธุรกิจ ซึ่งปัจจุบันมีสมาชิกครบ 77 จังหวัด จํานวนกว่า 9,000 คน
นอกจากนี้ รัฐบาลยังได้ส่งเสริมให้ผู้ประกอบการพัฒนาการขายผ่านออนไลน์เพื่อสร้างการตระหนักรู้และขยายช่องทางการตลาดให้สินค้าของผู้ประกอบการไทยให้เป็นที่รู้จักในวงกว้าง และสร้างมาตรฐานสู่ตลาดสากลซึ่งเป็นไปตามนโยบายสําคัญของรัฐบาลที่เน้นการสร้างความเข้มแข็งจากภายใน โดยเปลี่ยนเศรษฐกิจภูมิภาคให้เป็นระบบเศรษฐกิจที่เข้มแข็ง
“รัฐบาลได้ให้ความสําคัญกับการพัฒนาเศรษฐกิจฐานราก เพราะจะเป็นกําลังขับเคลื่อนสําคัญให้เศรษฐกิจไทยเข้มแข็ง ดังนั้นจึงขอให้หน่วยงานปฏิรูปการทํางานใหม่ โดยเฉพาะกระทรวงพาณิชย์ให้ร่วมกันคิดกิจกรรมทางเศรษฐกิจ เพื่อให้เกิดการค้าการขายและเชื่อมโยงการท่องเที่ยว ที่สําคัญคือการสร้างผู้นําชุมชน ซึ่งจะทําให้เกิดการหมุนเวียนทางเศรษฐกิจได้” รองนายกรัฐมนตรีกล่าว
รัฐบาลไทย-ข่าวทำเนียบรัฐบาล-พิธีมอบรางวัลอัศวิน มอก. และโรงเรียนต้นแบบการเผยแพร่มาตรฐาน
วันอังคารที่ 27 ธันวาคม 2559
พิธีมอบรางวัลอัศวิน มอก. และโรงเรียนต้นแบบการเผยแพร่มาตรฐาน
ปลัดกระทรวงอุตสาหกรรม ให้เกียรติเป็นประธานในพิธีมอบรางวัลอัศวิน มอก. และโรงเรียนต้นแบบการเผยแพร่มาตรฐาน
วันที่ (23 ธันวาคม 2559) นายสมชาย หาญหิรัญ ปลัดกระทรวงอุตสาหกรรม ให้เกียรติเป็นประธานในพิธีมอบรางวัลอัศวิน มอก. และโรงเรียนต้นแบบการเผยแพร่มาตรฐาน ณ โรงแรมรามา การ์เด้น ซึ่งจัดโดย สํานักงานมาตรฐานผลิตภัณฑ์อุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-ก.แรงงาน แถลงจัดงานวันสตรีสากล ประจำปี 2562
วันจันทร์ที่ 4 มีนาคม 2562
ก.แรงงาน แถลงจัดงานวันสตรีสากล ประจําปี 2562
รัฐมนตรีว่าการกระทรวงแรงงาน เป็นประธานแถลงข่าวการจัดงานวันสตรีสากล ประจําปี 2562 ภายใต้แนวคิด "แรงงานสตรี ร่วมจิตอาสา ทําความดี ด้วยหัวใจ” พร้อมประกาศผลสตรีทํางานดีเด่น 26 ท่าน เพื่อยกย่องเชิดชูเกียรติแก่สตรีทํางานที่มีผลงานดีเด่นด้านแรงงาน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล เพื่อให้ทุกภาคส่วนตระหนักถึงความสําคัญของสตรีทํางาน สําหรับประเทศไทย สตรีมีบทบาทสําคัญต่อการพัฒนาประเทศมาโดยตลอดโดยเฉพาะในด้านการพัฒนาแรงงาน ดังจะเห็นได้ว่าปัจจุบันมีสตรีที่มีบทบาทผู้บริหารและผู้นําองค์กรทั้งภาครัฐและภาคเอกชนเป็นจํานวนมาก ขณะเดียวกันก็ไม่ได้ละทิ้งบทบาทของการเป็นแม่ในการเลี้ยงดูบุตรและดูแลสมาชิกในครอบครัว กระทรวงแรงงาน ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด ซึ่งจะเห็นได้จากการกําหนดการคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ. 2541 และส่งเสริมการจัดสวัสดิการนอกเหนือกฎหมายเพื่อส่งเสริมคุณภาพชีวิตแรงงานสตรี รวมทั้งได้มีการปรับปรุงแก้ไขกฎหมายเพื่อให้การคุ้มครองสิทธิแรงงานสตรีสอดคล้องกับมาตรฐานสากลเพิ่มมากขึ้น เช่น การนําเสนอกฎหมายเพื่อให้สตรีได้รับค่าจ้างเท่าเทียมกับแรงงานชายหากทํางานที่มีค่าเท่าเทียมกัน และขยายสิทธิลาคลอดจาก 90 วัน เป็น 98 วัน อีกทั้ง ได้ส่งเสริมให้แรงงานสตรีได้เข้ามามีส่วนร่วมในการบริหารจัดการแรงงานตามกลไกประชารัฐในลักษณะของการทํางานจิตอาสา และส่งเสริมให้มีส่วนร่วมในการพัฒนาคุณภาพชีวิตแรงงานผ่านกลไกทวิภาคีและไตรภาคีในสถานประกอบกิจการ ในปี 2562 นี้ กระทรวงแรงงาน ได้กําหนดจัดงานวันสตรีสากล ในวันศุกร์ที่ 8 มีนาคม 2562 ณ โรงแรมมิราเคิล แกรนด์ คอนเวนชั่น กรุงเทพมหานคร ภายใต้แนวคิด “แรงงานสตรี ร่วมจิตอาสา ทําความดี ด้วยหัวใจ” เพื่อกระตุ้นให้สังคมไทยได้ตระหนักถึงความสําคัญของสตรีทํางาน และร่วมส่งเสริมให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุขและคุณภาพชีวิตที่ดีในการทํางาน และยกย่อง เชิดชูเกียรติสตรีทํางานดีเด่น ที่เป็นแบบอย่างให้สตรีทํางานได้ตระหนักถึงคุณค่าของตนเอง และมุ่งมั่นที่จะพัฒนาความรู้ความสามารถเป็นประโยชน์ต่อตนเอง ครอบครัว และสังคม
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน กล่าวต่อว่า ในปี 2562 นี้ ได้รับเกียรติจากพล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานมอบโล่รางวัลสตรีทํางานดีเด่น ซึ่งมีผู้ที่มีคุณสมบัติเหมาะสมให้ได้รับรางวัล แบ่งเป็น 7 ประเภท รวม 26 คน อาทิ นางภาวนา อังคณานุวัฒน์ รองผู้ว่าการบริหารการไฟฟ้าฝ่ายผลิตแห่งประเทศไทย ได้รับรางวัลสาขาสตรีผู้บริหารรัฐวิสาหกิจดีเด่น, นางอัมพวัน พิชาลัย ผู้อํานวยการศูนย์ส่งเสริมศิลปาชีพระหว่างประเทศ สตรีผู้บริหารภาคราชการดีเด่น, นางสุพัฒรา จิราธิวัฒน์ รองกรรมการผู้จัดการใหญ่ บริษัท กลุ่มเซ็นทรัล จํากัด สตรีนักบริหารภาคราชการดีเด่น, นางสาวกัลยาณี เจียมสกุล (บิว กัลยาณี) ศิลปินสตรีดีเด่น และสื่อมวลชนสตรีดีเด่น ได้แก่ นางสาวศุภรัตน์ นาคบุญนํา เป็นต้น นอกจากนี้ ภายในงานยังมีกิจกรรมอื่น ๆ ที่น่าสนใจ อาทิ ทอล์คโชว์ เรื่อง “สตรียุคใหม่ พร้อมใจทํางาน ด้วยจิตอาสา สู่สังคมไทยเข้มแข็ง” โดยพันเอกนายแพทย์พงศ์ศักดิ์ ตั้งคณา นิทรรศการเฉลิมพระเกียรติพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ นิทรรศการสตรีทํางานดีเด่น การแสดงผลิตภัณฑ์ของสตรีที่เคยได้รับรางวัล ในปีที่ผ่าน ๆ มา การสาธิตอาชีพอิสระ เป็นต้น